Lgp Jaanika Oks

jaanika@gmail.com 05.04.2024 nr 5-4/251-2

**Vastuseks rahvaalgatusele bussiliinide 177 ja 178 väljumiste tihendamiks**

Kuni 30.11.2022 toimus Aespa piirkonna teenindamine kommertsliinina AS Hansabuss poolt. Kommertsliin lõpetas oma tegevuse piletitulu puudumise tõttu. Mis tähendab, et ilma lisa dotatsioonita on liini käigus hoidmine kahjumiga, ehk eraettevõte pidi liikumisvõimaluse tagamiseks ise seda rahastama, mis ilmselgelt ei ole äriettevõtte huvi. Mistõttu alustati 01.12.2022 piirkonna teenindamist avaliku liiniveoga. Teenindamise aluseks on riigihankealusel sõlmitud leping, millega määratakse kindlaks töömahud ja rahastamise alused. Avaliku liiniveo tulud on piletitulust ning ülejäänud rahastamine toimub riigieelarvest, mille taotlemiseks teeb Keskus iga-astaselt projektid koos liinikilomeetrite ja maksumusega. Taotlus esitatakse Regionaal- ja Põllumajandusministeeriumile, kes peale projektide läbivaatamist kas eraldab vahendid või peab projekti põhjendamatuks ja rahastust ei eraldata. Alates sellest hetkest, kui liinide tellimine on olnud Keskuse hallata ja riigieelarvest rahastada, oleme järjepidevalt Regionaal- ja Põllumajandusministeeriumi tähelepanu juhtinud liinide tihendamise vajadusele, et oleks tagatud nõudlusele vastav teenus, millele ei ole saadud vahendite eraldamist, kuid Keskus esitab taotluse ka järgmiseks eelarveaastaks.

Teie pöördumises esitaud punktidele saame anda siiski mõned konkreetsemad vastused ja selgitused.

1. Sagedus

Täiendavate maakonna bussiliinide avamine ja ka olemasolevatele liinidele (177, 178) väljumiste lisamine on hetkel riigi piiratud rahalisest seisust tulenevalt välistatud, seda mitte ainult Aespa piirkonnas. Keskuse ülesandeks on planeerimine,  vajaduse väljaselgitamine, riigile vajaduse põhjendamine ning kui on eraldatud rahalised vahendid, siis nende elluviimine.

1. Marsruudi muutmine

Liinide 177 ja 178 peatusesse Mäevana sissesõidu korral oleks aastane lisakilomeetrite arv ca 27,6 tuh, mis tänast liinikilomeetri hinda arvestades vajaks lisaraha 46,9 tuhat eurot. Sama intervalliga teenuse tagamiseks oleks vajalik minimaalselt liinide teenindamiseks üks lisabuss ning bussijuht.

Peatuste Soonurme, Ikaruse, Suvila, Aespa, Tammelehe, Entusiasti piirkonna sõitjatele tekiks täiendav ajakulu sõidu kohta umbes 5-6 minutit, mis ei pruugi küll tunduda pika ajana, kuid tänases maailmas on see arvestatavaks ebamugavuseks, mida reisija tunnetab oluliselt pikema sõiduajana. Veebruaris 2024 on liinile 177 sisenenud nimetatud peatustest kokku 1 199 sõitjat ning liinile 178 1 294 sõitjat. Päevas on sisenejate arvuks kokku nimetatud peatustes 86 inimest, kelle jaoks on ajakulu lisamine teenuse oluline halvenemine.

Lisaks tuleb arvestada, et liinid ei teeninda ainult Aespa piirkonda, vaid liini 177 teeninduspiirkond on ka Saku, Kiisa, Aespa ning liini 178 teeninduspiirkond on ka Luige, Kurtna, Kiisa, Aespa. Täna on juba olukord, kus liinide tipuaja veootsad on ületäitunud ning teenus ei vasta teenustaseme nõuetele.

Bussipeatuste Mäevana ja Soonurme vahe ca 1,3 km ning Mäevanast rongipeatusesse Roobuka vahemaa ca 1,5 km. Peatusest Soonurme väljub buss kõikidel päevadel 17 korda, (177, 178) ning peatusest Roobuka väljub rong nii tööpäevadel kui nädalavahetusel 11 korda.

Mäevana piirkonnast Tallinnasse, Sakku, Kiisale, Kurtnasse sõitmiseks on bussi- ja rongipeatused sellistes kaugustes, mis on maapiirkondades tavapärane peatuste vahe. Peatuste vahel on olemas kergliiklustee, mille läbi on tagatud turvaline ja ohutu liikumine.

Täna ei ole paraku võimalik piiratud ressursside tõttu ning olemasoleva teenuse arvelt viia liinidel 177 ja 178 sisse muudatusi ilma, et juba olemasolevate sõitjate teenuse kvaliteet ei langeks.

Küll aga jätkab Keskus REMilt riigieelarvest eraldatava sihtotstarbelise toetuse taotlemist, mille saamise korral konkreetselt liinidele 177 ja 178 on põhjendatud Mäevana piirkonna ühistransporditeenuse kättesaadavuse parandamine. Seda siis eelkõige uue liini avamisega, mille algus ja lõpp on peatuses Mäevana.

Lugupidamisega

*/digitaalselt allkirjastatud/*

Andrus Nilisk

Tegevdirektor

Koopia:

Kohila Vallavalitsus vallavalitsus@kohila.ee

Saku Vallavalitsus saku@sakuvald.ee